ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
31 ก.ค. 2558

ตลาดหุ้น
แนวโน้มภาคบ่าย: ผันผวนในแดนบวกต่อ
– ตลาดหุ้นไทยเช้านี้ดีดตัวขึ้นต่อหลังปรับลงแรงในช่วงต้นสัปดาห์ โดยได้แรงหนุนจากบรรยากาศลงทุนทางบวกจากภายนอก และความหวังเรื่องมาตรการกระตุ้นเศรษฐกิจที่จะนำเสนอครม.ในสัปดาห์หน้า 
– มอง SET บ่ายนี้จะคงความผันผวนในแดนบวกได้ต่อ แต่เชื่อว่า Upside ยังจำกัด แม้จับตารายละเอียดในการ Implement มาตรการกระตุ้นเศรษฐกิจระลอกใหม่ รวมถึงการประชุม MPC ในสัปดาห์หน้า แต่คาดมีโอกาสที่ MPC จะคงอัตราดอกเบี้ยที่ระดับเดิมภายหลังการอ่อนตัวของบาทในช่วงก่อนจากการปรับลดอัตราดอกเบี้ย 2 ครั้งที่ผ่านมา ยังไม่ส่งผ่านผลเชิงบวกต่อภาคส่งออกชัดเจนมากนัก ขณะที่ยังมีความเป็นไปได้ที่จะมีการปรับลดคาดการณ์ผลประกอบการบจ.หลังจบรอบการประกาศงบฯในกลางเดือนหน้ามองกรอบบ่ายนี้ 1420- 1440 จุด
– กลยุทธ์ระยะสั้นรอทยอยขายช่วงแนวต้านของรอบแถว 1450/1460 จุด
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,432.73 เปลี่ยนแปลง +15.24 จุด มูลค่าการซื้อขาย 17,677ลบ.
 
รีบาวด์ขึ้นมาตามสัญญาณจาก Modi. Sto. ในกราฟ 60 นาที แต่เริ่มมีภาวะ Overbought และยังมีแนวต้าน EMA-75 หรือประมาณ 1440 จุดขวางกั้นอยู่ บ่ายอาจอ่อนตัว โดยมีแนวรับ 1417 จุด
 
หุ้น/ราคา                                                                 ความเห็น
BDMS/19.70   กราฟ 60 นาทีสร้างฐานและสัญญาณเทคนิคให้แนวโน้มอิงทางขึ้น คาดได้เวลารีบาวด์ “เก็งกำไร” แนวรับ 19.50 แนวต้าน 20.30, 20.80 Cut loss 19.30 บ.
EFORL/1.09   เริ่มมีสัญญาณซื้อจาก Modi. Sto. ที่ยังอยู่ในเขต Oversold น่าผ่านจุดต่ำสุดไปแล้ว “เก็งกำไร” แนวรับ 1.06 แนวต้าน 1.15 cut loss 1.04 บ.
ABICO/11.30  แท่งเทียนยกตัวขึ้นด้วยแรงซื้อหนาแน่น พร้อมสัญญาณหนุนจากเครื่องมือระยะสั้น ลุ้นรีบาวด์ได้ “เก็งกำไร”แนวรับ 11.00 แนวต้าน 11.80,12.50 cut loss10.70 บ.
ตลาดอนุพันธ์
กลยุทธ์
Series/ราคา                                                            ความเห็น
S50U15/926.00  Long  ตอนเช้ายังไม่ได้ รอเปิดอีกครั้งที่ 920 จุด เป้าหมายทำกำไร 930 จุด ตัดขาดทุนหากหลุด 917 จุด
 
ITDU15/7.24    Short ที่เปิดไว้ 7.20 บาท ถือต่อถ้าไม่ผ่าน 7.35 บาท รอทำกำไร 6.95 บาท
GFQ15/18,170   Short ที่เปิดไว้ 18,280 บาท รอทำกำไร 18,100 บาท ตัดขาดทุนเหนือ 18,350 บาท
BRQ15/1,877    Short เปิดได้ตอนเช้าที่ 1,870 บาท แต่ตัดขาดทุนไป สถานะใหม่ Short ที่ 1,890 บาท เป้าหมายทำกำไร 1,860 บาท ตัดขาดทุนเหนือ 1,900 บาท
USDU15/35.20   Long  ตอนเช้ายังไม่ได้ รอเปิดอีกครั้งที่ 35.10 บาท เป้าหมายทำกำไร 35.20 บาท ตัดขาดทุนหากหลุด 35.07 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 926.00 จุด เปลี่ยนแปลง +4.40 จุด
กราฟ 10 นาที เริ่มชะลอตัวและมีสัญญาณขายจาก Modi. Sto. ที่ Overbought มาพักหนึ่ง บ่ายแนวโน้มอ่อนตัว รับ 923, 920 จุด แนวต้าน 928, 930 จุด